Někotražkuli komuna ma swoje ćežko wužiwajomne twarjenja. Jedne tajke je w Běłej Wodźe tamniše dwórnišćo, kotrež wot lěta 2000 prózdne steji. To chcedźa nětko změnć.
Běła Woda (AK/SN). Swoje dwórnišćo chce město Běła Woda w jeho historiskej formje a napohledźe zachować. Nětko pyta ideje, kak hodźało so wone wobsahowje wužiwać. Minjeny pjatk zahajene idejowe wubědźowanje ma so po słowach zamołwiteho za hospodarske spěchowanje města Thorstena Rennhaka w dwěmaj krokomaj přewjesć. 3. awgusta maja wobdźělnicy swoje ideje předstajić. 3. septembra ma wužiwanska koncepcija předležeć. Kónc septembra móhli potom snano planować započeć.
szl_Latn szl_Latn